Vegagerð Noregs ( Statens vegvesen ) hefur staðfest að sameiginlegu tilboði ÍAV og Marti , í Solbakk jarðgöngin verði tekið . Samkvæmt norskum reglum hefst kærufrestur frá og með deginum í dag en aðrir bjóðendur í verkið hafa frest fram til 28. apríl til að mótmæla ákvörðun Vegagerðarinnar . Verkið snýst um framkvæmd við fyrsta áfanga af þremur við Solbakk jarðgöngin sem liggja undir sjó rétt við Stavanger . Solbakk jarðgöngin verða lengstu jarðgöng undir sjó í heiminum fyrir bílaumferð en heildarlengd fullbyggðra ganga verða 14 km . Framkvæmdir í þessum fyrsta áfanga gera ráð fyrir tveimur samhliða göngum sem verða 8 km að lengd . Alls buðu átta aðilar í verkið og hljóðaði tilboð ÍAV og Marti upp á NKR 1.312.631.310 . - án vsk . Gert er ráð fyrir að framkvæmdir við göngin muni hefjast síðsumars og er verktími þessa áfanga fram á mitt ár 2018 .